Καλαμαριά 20/12/2017

ΑΝΑΚΟΙΝΩΣΗ

3ου ΦΕΣΤΙΒΑΛ ΣΧΟΛΙΚΩΝ ΧΟΡΩΔΙΩΝ

Ο Δήμος Καλαμαριάς και η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας διοργανώνουν στις 16-17 & 18 Μαρτίου 2018 το 3ο Φεστιβάλ Σχολικών Χορωδιών.

Tο Φεστιβάλ θα είναι αφιερωμένο στο ελληνικό παραδοσιακό τραγούδι και θα διεξαχθεί στο Δημοτικό Θέατρο Καλαμαριάς «Μελίνα Μερκούρη» τις παρακάτω ημέρες και ώρες:

* Παρασκευή 16/03/17: από τις 18.00 ως τις 21.00,
* Σάββατο 17/03/17 το πρωί από τις 11.30 ως τις 13.30
* Σάββατο 17/03/17 το απόγευμα από τις 18.30 ως τις 20.30
* Κυριακή 18/03/17 το πρωί από τις 11.30 ως τις 13.30
* Κυριακή 18/03/17 το απόγευμα από τις 18.00 ως τις 20.00.

 Στο φεστιβάλ μπορούν να πάρουν μέρος χορωδίες της Πρωτοβάθμιας και Δευτεροβάθμιας Εκπαίδευσης. Οι ενδιαφερόμενοι εκπαιδευτικοί μουσικής-υπεύθυνοι των μουσικών σχημάτων παρακαλούνται ν’ αποστείλουν αίτηση συμμετοχής μέσω ηλεκτρονικού ταχυδρομείου μέχρι και την **10η Φεβρουαρίου 2018**, στην ηλεκτρονική διεύθυνση **festival@kalamaria.gr**

Οι χορωδίες καλούνται να παρουσιάσουν με ή χωρίς συνοδεία πιάνου ή άλλων οργάνων, ένα πρόγραμμα ελεύθερης επιλογής 15-20 λεπτών, καθώς και ένα κοινό κομμάτι, το οποίο θα σταλεί με τη γνωστοποίηση της συμμετοχής τους και θα εκτελεστεί από όλα τα σχήματα στο τέλος κάθε συναυλίας.

Στο πλαίσιο της διοργάνωσης και συγκεκριμένα το Σάββατο 17/03/18 και την Κυριακή 18/03/18, θα πραγματοποιηθούν εισηγήσεις που θα αφορούν θέματα σχετικά με την αγωγή της παιδικής - νεανικής φωνής καθώς και με την οργάνωση της δοκιμής - πρόβας χορωδίας. Επίσης, θα πραγματοποιηθούν και εμφανίσεις προσκεκλημένων χορωδιών Πανεπιστημιακών Τμημάτων.

Στόχος της διοργάνωσης, η οποία δεν θα έχει διαγωνιστικό χαρακτήρα, είναι η ανάδειξη του σημαντικότατου εκπαιδευτικού, κοινωνικού και μουσικού έργου που επιτελούν οι σχολικές χορωδίες, η προώθηση της μεταξύ τους συνεργασίας και συναδελφικότητας, καθώς και η ενίσχυση της προοπτικής της δια βίου συμμετοχής των μελών τους σε αντίστοιχα μουσικά σχήματα.

Την καλλιτεχνική επιτροπή του Φεστιβάλ απαρτίζουν:

* Δρ Τσερπέ Γεωργία Μαρία (Μουσικολόγος, Σχ. Σύμβουλος εκπαιδευτικών μουσικής Α/θμιας και Δ/θμιας Εκπαίδευσης Περιφέρειας Κεντρικής Μακεδονίας)
* Δρ Βασιλείου Βασίλειος (Μουσικολόγος, Διδάσκων, Τμήμα Μουσικής Επιστήμης και Τέχνης Πανεπιστημίου Μακεδονίας)
* Δελφινόπουλος Δημήτρης (Μουσικός Κρατικής Ορχήστρας Θεσσαλονίκης)
	+ - * + Δρ. Ζγούρας Γιάννης (Επίκουρος καθ. Τμήματος Μουσικής Επιστήμης και Τέχνης Πανεπιστημίου Μακεδονίας)
* Κοντομάρκου Πελαγία (Μουσικολόγος, Εκπαιδευτικός Μουσικής)
* Κούκας Γιάννης (Δ/ντής Φιλαρμονικής Ορχήστρας και Μικτής Χορωδίας του Δήμου Καλαμαριάς & καλλιτεχνικός δ/ντης του Φεστιβάλ)
* Δρ Μπάκας Δημήτρης (Συνθέτης, καθηγητής Σύνθεσης)

Για πρόσθετες πληροφορίες - διευκρινίσεις: 2313 314551 (15.00 - 18.00) & 6945777789